Aristobulos fra Kassandreia

Aristobulos fra Kassandreia (født ca. 375 f.Kr., død ca. 301 f.Kr.) var en gresk historiker, sønn av Aristobulos, antagelig opprinnelig fra Fokis som bosatte seg i Kassandreia, en by i Makedonia.Hammond, N. G. L. (2007): Sources for Alexander the Great: An Analysis of Plutarch's 'Life' and Arrian's 'Anabasis Alexandrou', Cambridge University Press, s. 207Pearson, Lionel (1952): «Aristobulus the Phocian» i: The American Journal of Philology 73 (1), s. 71-75Phokis — Delphi — 252/1 BC, Epigraphical Database Han var antagelig en godt voksen mann da han fulgte Aleksander den store på hans militære kampanjer i Asia. Han tjenestegjorde som arkitekt og som militær ingeniørHeckel, Waldemar (2008): Who's Who in the Age of Alexander the Great: Prosopography of Alexander's Empire, Wiley-Blackwell, ISBN 978-1-4051-1210-9 foruten å være en av kongens følgesvenner, hadde kongelig tillit og fikk oppdraget med å reparere graven til Kyros den store i Pasargadae etter at den var blitt skjendet.Wilcken, Ulrich (1967): Alexander the Great. W. W. Norton & Company. ISBN 978-0-393-00381-9. s. 146

Aristobulos skrev en redegjørelse av sin tid med Aleksander, antagelig mens han var i India, i henhold til Lukian. Verket synes å være hovedsakelig geografisk og etnografisk i sitt vesen. Det har siden gått tapt, men ble i stor grad benyttet som referanse for Arrianos og Plutark i deres senere biografier av Aleksander. Aristobulos synes å ha vært en stor beundrer av Aleksander, og der hvor det finnes mer enn en kilde til en hendelse, synes Aristobulos å ha gitt en vennligere versjon. Eksempelvis hevder alle kilder at Aleksander festet hardt og drakk tett, men Aristobulos demper inntrykket ved å si at den makedonske kongen bare likte å være sammen med sine venner.Lendering, Jona (2004): «Aristobulus», Livius

Aristobulos kan ha bodd i Alexandria, utgitt sitt verk i en alder av åttifire år, og døde i Kassandreia i Makedonia en gang i eller etter 301 f.Kr.

 Referanser 

 Eksterne lenker 
 Chisholm, Hugh, red. (1911): «Aristobulus (of Cassandreia)» i: Encyclopædia Britannica (11. utg.). Cambridge University Press.
 «Aristobulus» , Wiki Classical Dictionary

Kategori:Greske historikere fra antikken

Kategori:Personer fra Khalkidiki regionalenhet